וודי הרלסון

וודרוו טרייסי "וודי" הרלסון (באנגלית: Woodrow Tracy "Woody" Harrelson; נולד ב-23 ביולי 1961) הוא שחקן קולנוע ובמאי קולנוע ותיאטרון אמריקאי. זוכה פרס אמי ובעל שבע מועמדויות נוספות לפרס, שלוש מועמדויות לפרס אוסקר, וחמש מועמדויות לפרס גלובוס הזהב.

הרלסון התפרסם לראשונה בתפקידו בתור הברמן וודי בויד (אנ') בסיטקום של NBC, "חופשי על הבר" (1985–1993), עליו זכה בפרס אמי לבידור בפריים טיים לשחקן משנה בסדרה קומית (אנ') (1989) מתוך סך של חמש מועמדויות. הוא שיחזר את תפקידו בסדרת הספין-אוף עטורת השבחים "פרייז'ר", עליו קיבל מועמדות לפרס אמי לבידור בפריים טיים לשחקן אורח בסדרה קומית (אנ') (1999).

הוא קיבל מועמדות לפרס אוסקר לשחקן הטוב ביותר עבור תפקידו בתור לארי פלינט בסרט "לארי פלינט - האיש והסקנדל" (1996), ועוד שתי מועמדויות לפרס אוסקר לשחקן המשנה הטוב ביותר עבור תפקידיו בסרטים "השליח" (2009) ו"שלושה שלטים מחוץ לאבינג, מיזורי" (2017). תפקידים בולטים נוספים כוללים "גברים לבנים אינם יכולים" (1992), "רוצחים מלידה" (1994), "משחקים בלי הפסקה" (1996), "הקו האדום" (1998), "ארץ קשוחה" (2007), ברוכים הבאים לזומבילנד" (2009), "2012" (2009), "שבעה פסיכופתים" (2012), "האשליה" (2013), "17 עד הסוף" (2016), "סולו: סיפור מלחמת הכוכבים" (2018), "זומבילנד: ירייה כפולה" (2019), "האיש מטורונטו" (2022) ו"משולש העצבות" (2022). הוא גם זכה לתשבחות מתפקידו בתור היימיטץ' אברנת'י בסדרת הסרטים "משחקי הרעב" (2012–2015).

הרלסון קיבל מועמדויות נוספות לפרס אמי על גילומו של סטיב שמידט בסרט של HBO, "חוקי המשחק" (2012), ועל תפקידו בתור מרטי הארט בסדרת הפשע "בלש אמיתי" (2014) מבית רשת HBO.

 ביוגרפיה 
שמאל|ממוזער|395x395 פיקסלים|הרלסון על השטיח האדום בטקס פרסי האמי השנתי ה-40, 1988
וודרוו טרייסי הרלסון נולד ב-23 ביולי 1961 במידלנד, טקסס, בנם של המזכירה הרפואית דיאן לו (לבית אוסוולד) ושל צ'ארלס הרלסון (אנ'), רוצח שכיר שעבד עבור ארגון פשע מאורגן וקיבל מאסר עולם על הריגתו של השופט הפדרלי ג'ון ה. ווד ג'וניור (אנ') ב-1979. אביו מת בבית הכלא ב-15 במרץ 2007.

הוא גדל בבית פרסביטריאני לצד שני אחיו, ג'ורדן וברט הרלסון (אנ'), שהאחרון הפך גם הוא לשחקן. הרלסון הצהיר שאביו היה בסביבה רק לעיתים רחוקות במהלך ילדותו, ובשנת 1973, בגיל 12, עבר לעיר הולדתו של אימו, לבנון (אנ') שבאוהיו שם למד בתיכון לבנון (אנ'), ממנו סיים את לימודיו ב-1979. הוא בילה את קיץ 1979 בעבודה בפארק השעשועים קינגס איילנד (אנ').

הרלסון למד במכללת הנובר (אנ') בעיירה הנובר (אנ'), אינדיאנה, שם למד בחוג לתיאטרון ואנגלית. בעודו שם, הוא היה חבר באחוות סיגמא צ'י והתיידד עם סגן הנשיא לעתיד מייק פנס. הוא סיים את לימודיו ב-1983.

 קריירה 
הרלסון החל את קריירת המשחק שלו בסדרה הקומית "חופשי על הבר" ב-1985, בה גילם את תפקיד הברמן וודי בויד (במקום השחקן ניקולאס קולאסנטו אשר שיחק את דמות "המאמן"). למרות שהגיע לסדרה רק בעונה הרביעית, הפכה דמותו לאחת הדמויות המזוהות ביותר עם הסדרה. על תפקידו בסדרה היה הרלסון מועמד 5 פעמים לפרס אמי בין השנים 1987 ל-1991, הוא זכה בפרס אמי אחד בשנת 1989. ההופעה הקולנועית הראשונה של הרלסון הייתה ב-1986 בקומדיה הספורטיבית "חתולי פרא".

אחת מהדמויות אותן גילם הרלסון הייתה הרוצח הפסיכופת מיקי נוקס בסרטו של אוליבר סטון "רוצחים מלידה" (1994), בסרט נוקס ואשתו מלורי יוצאים למסע סוריאליסטי של קטל עקוב מדם ברחבי ארצות הברית. בשנת 1996 היה הרלסון מועמד לפרס האוסקר ולפרס גלובוס הזהב לשחקן ראשי על תפקידו בסרטו של מילוש פורמן "לארי פלינט – האיש והסקנדל" בתור לארי פלינט, המוציא לאור של מגזין הפורנו "האסלר". שיחק בנוסף בתור שחקן באולינג מזדקן בקומדיה "משחקים בלי הפסקה". לאחר מכן הרלסון שיחק בדרמה הקומית "לכשכש בכלב" ובסרט המלחמה "הקו האדום". בשנת 1999 קיבל הרלסון את המועמדות השישית שלו לפרס אמי על תפקיד האורח שעשה בסדרה הקומית "פרייז'ר".

ב-2005 שיחק בדרמה "ארץ קרה" ושנה לאחר מכן דיבב בדרמת האנימציה של ריצ'רד לינקלייטר "סורק אפלה".

בשנת 2007 שיחק הרלסון בסרטם של האחים כהן "ארץ קשוחה", בסרט גילם הרלסון את קרסון ולס, צייד פושעים וקולונל משוחרר, שנשכר על מנת לעצור את הרוצח הפסיכופת אנטון שיגור (חאווייר ברדם) ולמצוא את כסף הסמים. שנה לאחר מכן שיחק בדרמה "7 נשמות".

בשנת 2009 שיחק בסרט "השליח" (של הבמאי הישראלי אורן מוברמן) וגילם את קצין העיר קפטן טוני סטון. על התפקיד קיבל את פרס אינדפנדנט ספיריט ומועמדות שנייה בקריירה לפרס אוסקר בקטגוריית פרס אוסקר לשחקן המשנה הטוב ביותר ופרס גלובוס הזהב לשחקן הטוב ביותר - סרט דרמה.

בשנת 2012 השתתף בסרט "משחקי הרעב" אשר מבוסס על ספרה של סוזן קולינס בתפקיד היימיטץ' אברנת'י. ב-2013 שיחק בסרט ההמשך "משחקי הרעב: התלקחות", ולאחר מכן שיחק בסרטים הבאים בסדרה: "משחקי הרעב: עורבני חקיין - חלק א'", ומשחקי הרעב: עורבני חקיין - פרק הסיום" בשנים 2014 ו-2015. ב-2013 שיחק גם בסרט "האשליה".

בשנת 2014 שיחק בעונה הראשונה של סדרת הפשע המוערכת "בלש אמיתי" ברשת HBO. בשנת 2016 שיחק בסרטים "999" לצד גל גדות, ו"האשליה 2", סרט ההמשך ל"האשליה". בשנה זו הופיע בתפקיד קטן אך כובש בסרט "17 עד הסוף".

ב-2017 גילם את הקולונל, מנהיג בני האדם, בסרט "כוכב הקופים: המלחמה", הסרט התשיעי בסדרת "כוכב הקופים" על פי רומן מאת פייר בול. באותה שנה הרלסון ביים את סרטו הראשון "אבודים בלונדון", סרט קומי אותו גם כתב, הפיק וכיכב בו.

בשנת 2018 שיחק את קליטוס קסדי בסצנה שאחרי הכתוביות של הסרט "ונום" כחלק מיקום ספיידרמן של סוני.

בשנת 2021 השתתף בסרט ההמשך "ונום 2" בתור דמותו של קליטוס קסדי/קרנג' שיצא לאקרנים ב-15 באוקטובר 2021.

בשנת 2023 שיחק במיני-דרמה "שרברבי הבית הלבן", עליה היה מועמד פרס גלובוס הזהב לשחקן הטוב ביותר במיני-סדרה או בסרט טלוויזיה.

 חיים אישיים 
ב-1985 התחתן הרלסון עם ננסי סיימון (בתו של המחזאי היהודי ניל סיימון) בטיחואנה, מקסיקו. הטקס לא נועד להיות רציני, והשניים תכננו להתגרש למחרת, אך משרד הנישואין/הגירושין נסגר כשחזרו אליו והם נשארו נשואים עוד עשרה חודשים.

בשנת 2008, הוא התחתן עם לורה לואי, מייסדת שותפה של שירות משלוחי המזון האורגני Yoganics. הם הכירו ב-1987 כשעבדה כעוזרת האישית שלו והם החלו לצאת רק ב-1990. הם מתגוררים במאווי, הוואי, ויש להם שלוש בנות (ילידות 1993, 1996 ו-2006).

הרלסון זכה בתואר דוקטור לשם כבוד (DHL) ממכללת הנובר (אנ') ב-2014.

ב-13 במאי 2022, הרלסון פתח את The Woods WeHo - מרפאת קנאביס בשדרות מלרוז (אנ'), לוס אנג'לס, קליפורניה.

בשנת 2023, חברו הוותיק של הרלסון, מתיו מקונוהיי, הצהיר שהוא והרלסון עשויים להיות אחים. אמו של מקונוהיי טענה כי ניהלה רומן עם אביו של הרלסון, צ'ארלס הרלסון, בסביבות תקופת ההתעברות של מקונוהיי.

הרלסון הוא טבעוני.

 פילמוגרפיה 

 קולנוע 
+שנהסרטתפקידהערות1986גברתי המאמןקרושינסקי1990Cool Blueדסטין1991סיפורי אל.איימנהל תחנהד"ר הוליוודהאנק גורדוןTed & Venusהומלס1992גברים לבנים אינם יכוליםבילי הויל1993הצעה מגונהדייוויד מרפי1994רוצחים מלידהמיקי נוקסThe Cowboy Wayפפר לואיסI'll Do Anythingגראונד זירו הירו1995רכבת הכסףצ'ארלי רובינסון1996לארי פלינט - האיש והסקנדללארי פלינטמועמד פרס אוסקר לשחקן הטוב ביותר
מועמד פרס גלובוס הזהב לשחקן הטוב ביותר - סרט דרמה
מועמד פרס גילדת שחקני המסך לשחקן הטוב ביותרמשחקים בלי הפסקהרוי מונסוןמרדף השמשד"ר מייקל ריינולדס1997לכשכש בכלבסמל ויליאם שומאןברוכים הבאים לסראייבוג'ורדן פלין1998הקו האדוםסמל ויליאם קאקפלמטוהארי בארברארץ קטנה גדולהביג בוי מטסון1999משחק האלופיםוינס בודרוהחיים בשידור חיריי פקורניאוסטין פאוורס: המרגל שתקע אותיעצמו2003סדנה לעצביםגארי / גלאקסיההבנק הזה הוא עניג'ייסון "וודס" ואלי2004רישיון לגנובסטנלי "סטן" לוידהיא שונאת אותילנאלד פאוור2005ארץ קרהבילי וייטזוכת הפרסים מדיפיאנס, אוהיוליאו "קלי" ריאןThe Big Whiteריימונד "ריי" בארנל2006Free Jimmyרוי ארנידיבובסורק אפלהארני לאקמןהמדריך לחיים בכפרדאסטי2007The Walkerקרטר פייג' השלישיארץ קשוחהקרסון וולסקרב בסיאטלדיילThe Grandג'ק פארוNankingרוברט או. וילסון (אנ')2008מקצוען סוג ב'אד מוניקססהרוריותרנדלטראנס סיביריאןרויSurfer, Dudeג'ק מייוות'רלגעת בךג'אנגושבע נשמותעזרא טרנר2009השליחטוני סטוןמועמד פרס אוסקר לשחקן המשנה הטוב ביותר
מועמד פרס גלובוס הזהב לשחקן המשנה הטוב ביותר - סרט קולנוע
מועמד פרס גילדת שחקני המסך לשחקן המשנה הטוב ביותרDefendorארתור פופינגטוןברוכים הבאים לזומבילנדטלהסי2012צ'ארלי פורסט2010בונראקוהברמן2011ידידים פלוסטומי בולינג'ררמפארטדייוויד דאגלס "דייב" בראון2012משחקי הרעבהיימיטץ' אברנת'ישבעה פסיכופתיםצ'ארלי קוסטלו2013האשליהמריט מק׳קיניאחים בדםהרלן דה-גרוטלעוף על הזמןג'ייקדיבובמשחקי הרעב: התלקחותהיימיטץ' אברנת'י2014משחקי הרעב: עורבני חקיין - חלק א'2015משחקי הרעב: עורבני חקיין - פרק הסיום2016999ג'פרי אלןהאשליה 2מריט מק׳קיניThe Duelאברהם ברנטLBJלינדון ג'ונסון17 עד הסוףמקס ברונר2017Lost in Londonעצמוגם במאי, תסריטאי ומפיקוילסוןוילסוןכוכב הקופים: המלחמהקולונל ג'יי ווסלי מקולוטירת הזכוכיתרקס וולסשלושה שלטים מחוץ לאבינג, מיזוריביל וילובימועמד פרס אוסקר לשחקן המשנה הטוב ביותר
מועמד פרס באפט"א לשחקן הטוב ביותר בתפקיד משנה
מועמד פרס גילדת שחקני המסך לשחקן המשנה הטוב ביותרהשתלטות מהירהג'ונתן לאנדי2018סולו: סיפור מלחמת הכוכביםטוביאס בקט (אנ')ונוםקרנג'2019הרודפיםמני גולטגם מפיק בפועלזומבילנד: ירייה כפולהטלהסיהקרב על מידווייצ'סטר נימיץ2020לנשק את האדמהקריין2021קייטואריקונום 2קרנג'2022משולש העצבותקפטן תומאס סמית'האיש מטורונטורנדי, "האיש מטורונטו"2023Championsמרקוסגם מפיק בפועל2024קח אותי לירחמו ברקוסחוף השמש (אנ')פול וורן2025האשליה 3מריט מק׳קינישלב החשמל (אנ')מר פינאטדיבובחוות החיות (אנ')בוקסרדיבובלכודים (אנ')דאנקן אלקוקTBAElla McCayGirl from the North Countryניק לייןLips Like Sugarגם מפיק

 טלוויזיה 
+שנהסדרהתפקידהערות1985–1993חופשי על הברוודי בויד (אנ')תפקיד ראשי (עונות 11-4); 200 פרקים
פרס אמי לבידור בפריים טיים לשחקן משנה בסדרה קומית (אנ') (1989)

מועמד פרס אמי לבידור בפריים טיים לשחקן משנה בסדרה קומית (אנ') (88-1987, 91-1990)1987Bay Coveסלייטרסרט טלוויזיה של NBC1988Killer Instinctצ'ארלי לונגסרט טלוויזיה של NBCMickey's 60th Birthdayוודי בויד (אנ')ספיישל טלוויזיוני של NBC1989ג'ון היקרריצ'רדפרק: "Love and Marriage"1990עולמו המופלא של דיסניוודי בויד (אנ')פרק: "Disneyland's 35th Anniversary Celebration"Mother Goose Rock 'n' Rhymeלוסרט טלוויזיה של ערוץ דיסני1994משפחת סימפסוןוודי בויד (אנ')דיבוב; פרק: "Fear of Flying"1996ספין סיטיטומי דוגאןפרק: "Meet Tommy Dugan"1998אלןהנריפרק: "Ellen: A Hollywood Tribute: Part 2"1999פרייז'רוודי בויד (אנ')פרק: "The Show Where Woody Shows Up"
מועמד פרס אמי לבידור בפריים טיים לשחקן אורח בסדרה קומית (אנ') (1999)2001ויל וגרייסניית'ן8 פרקים2012חוקי המשחקסטיב שמידט (אנ')סרט טלוויזיה של HBO
מועמד פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה (2012)
מועמד פרס אמי לבידור בפריים טיים לשחקן ראשי במיני-סדרה או סרט (אנ') (2012)2014בלש אמיתימרטין הארטתפקיד ראשי; 8 פרקים
גם מפיק בפועל
מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2014)

מועמד פרס אמי לבידור בפריים טיים לשחקן ראשי בסדרת דרמה (2014)2019Live in Front of a Studio Audienceארצ'י בנקר2 פרקיםסאטרדיי נייט לייבג'ו ביידן3 פרקים2020–2022The Freak Brothersפרנקלין פריקדיבוב; 11 פרקים
גם מפיק בפועל2021תרגיעעצמופרק: "The Watermelon"2023שרברבי הבית הלבןהווארד האנט (אנ')מיני-סדרה; גם מפיק בפועל

 מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2024)TBABrothersוודיסדרה עתידית של אפל TV פלוס

 תיאטרון 
+שנהמחזהתפקידהערות1985–1986טירונותג'וזף וייקווסקיתיאטרון ניל סיימון, ברודוויי1987–1988The Boys Next Doorג'קאוף ברודוויי1999–2000מוריד הגשם (אנ')ביל סטארבאקברודוויי2005–2006ליל האיגואנהשאנוןוסט אנד2012Bullet for Adolfבמאי ומחזאי
אוף ברודוויי

 קישורים חיצוניים 





הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:במאי קולנוע אמריקאים
קטגוריה:במאי תיאטרון אמריקאים
קטגוריה:פציפיסטים אמריקאים
קטגוריה:טבעונים אמריקאים
קטגוריה:בוגרי מכללת הנובר
קטגוריה:פעילי איכות הסביבה אמריקאים
קטגוריה:פעילים למען לגליזציה של סמים קלים
קטגוריה:זוכי אמי בפריים טיים: שחקן משנה בקומדיה
קטגוריה:זוכי פרס פטל הזהב: שחקנים
קטגוריה:אמריקאים שנולדו ב-1961